Ego Geraldus, vicecomes Bruciae, notum facio praesentibus et futuris quod ego, amore Dei et intuitu pietatis, donavi et quitavi dictae ecclesiae Sancti Benedicti quidquid juris habebam in Joanna filia Chavegeau et in heredibus suis si quos habitura est, nulla mihi vel heredibus meis retenta exactione vel dominio in eadem vel in heredibus ipsius. Quod ut ratum, firmum et stabile in posterum habeatur, praesentem chartam sigilli mei munimine feci roborari. Actum anno gratiae millesimo ducentesimo vigesimo nono.